77. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΣΥΓΚΟΙΝΩΝΙΩΝ Αριθ.Δ1/Γ/19109/6043 της 17 Μαΐου/10 Ιουν. 1982 (ΦΕΚ Β'  358)  Καθορισμός τρόπου πληρώσεως θέσεων προσωπικού με σύμβαση εργασίας ιδιωτικού δικαίου. Έχοντας υπόψη: 1.Τις διατάξεις του άρθρ. 9 του Νόμ. 993/79 "περί του επί συμβάσει εργασίας ιδιωτικού δικαίου προσωπικού του Δημοσίου των ΟΤΑ και των λοιπών ΝΠΔΔ" (ΦΕΚ Α' 281/21.12.79). 2.Τις διατάξεις της παρ. 1 του άρθρ. 3 του Νόμ. 1057/80 "περί του ωραρίου των απασχολουμένων εις υπηρεσίας του Δημοσίου κλπ. λειτουργούσας επί 24ώρου βάσης ή υπό την μορφήν εργοστασίου ή εργοταξίου ή συνεργείου ή εις εργασίας υπαίθρου και άλλων τινών διατάξεων (ΦΕΚ Α'152/30.6.80). 3.Τις διατάξεις του νέου οργανισμού της ΥΠΑ, άρθρ. 115, 116 και 117 του 647/81(ΦΕΚ Α' 163/26.6.81), αποφασίζουμε: 1.Καθορίζουμε όπως η πλήρωση των κατωτέρω θέσεων προσωπικού με σχέση εργασίας ιδιωτικού δικαίου αορίστου χρόνου που προβλέπονται από το άρθρ. 115, του Π.Δ. 647/81 της Υπηρεσίας Πολιτικής Αεροπορίας του Υπουργείου Συγκοινωνιών γίνεται με διαγωνισμό ή επιλογή, ως εξής: α)Με διαγωνισμό αα)Χειριστών αεροπλάνων ββ)Χειριστών ελικοπτέρων γγ)Διερευνητών Ατυχημάτων δ)Επιθεωρητών Πτήσεως.  β)Με επιλογή αα)Οδηγών Αυτοκινήτων  ββ)Μηχανοδηγών Χειριστών  γγ)Ηλεκτροτεχνιτών  δδ)Ηλεκτροτεχνιτών Εναερίων Δικτύων  εε)Τεχνικών Αυτοκινήτων  στστ)Ηλεκτροτεχνιτών Αυτοκινήτων ζζ)Τεχνιτών Συστήματος Πεδήσεως Αυτοκινήτων ηη)Μηχανοτεχνιτών  θθ)Υδραυλικών  ιι)Κτιστών  κκ)Χρωστών  λλ)Ξυλουργών  μμ)Κηπουρών  νν)Εργατοτεχνιτών  ξξ)Φυλάκων-Εργατών  οο)Οδηγών - Πυροσβεστών  ππ)Καθαριστριών 2.Από της δημοσιεύσεως της παρούσας καταργείται η αριθ.Δ1/Α/34010/8962/11.9.80 κοινή απόφαση των Υπουργών Προεδρίας Κυβερνήσεως και Συγκοινωνιών. 